Keski-Suomen ympäristökeskus ilmoittaa ympäristövaikutusten arviointimenettelystä annetun lain (468/94) mukaisena yhteysviranomaisena, että Mustankorkea Oy:n uuden jätteenkäsittelykeskuksen ympäristövaikutusten arviointiselostus on valmistunut. Arviointiselostuksessa on esitetty sijoitusvaihtoehtojen ympäristövaikutukset. Keskuksen vaihtoehtoiset sijoituspaikat ovat Laukaan Mörkökorpi, Petäjäveden Vahtivuori ja Jyväskylän maalaiskunnan Seivässuo. Lisäksi tarkastellaan vaihtoehtoa toimintojen jatkamiseksi Mustankorkealla laajennusalueineen uuden ympäristöluvan (10.6.2005) mukaisesti. Arviointiselostus on nähtävänä mielipiteiden ja lausuntojen esittämistä varten 28.8. – 13.10.2006 seuraavissa paikoissa:

Mustankorkea Oy, Ronsuntaipaleentie 204
Vapo Oy, Yrjönkatu 42
Jyväskylän kaupungintalo, Vapaudenkatu 32
Jyväskylän kaupunki, katu- ja puisto-osasto, Kilpisenkatu 1
Jyväskylän kaupunki, ympäristöosasto, Eeronkatu 10
Jyväskylän maalaiskunnan kunnavirasto, Puistokatu 35
Laukaan kunnanvirasto, Laukaantie 14
Laukaan kunta, Lievestuoreen sivutoimipiste, Tervatie 1
Petäjäveden kunnanvirasto, Urheilutie 2
Toivakan kunnanvirasto, Toivakantie 49
Keski-Suomen ympäristökeskus, Ailakinkatu 17
Keltinmäen kirjasto, Keltinmäentie 15
Kypärämäen kirjasto, Erämiehenkatu 6
Jyväskylän kaupungin pääkirjasto, Vapaudenkatu 39-41
Lievestuoreen kirjasto, Liepeentie 47
Lievestuoreen kansalaisopisto/kylätalo, Opistotie 8
Laukaan kirjasto, Vuojärventie 2
Petäjäveden kirjasto, Miilutie 4
Toivakan kirjasto, Keskustie 4 
Vaajakosken kirjasto, Urheilutie 36 B
Kintauden koulu, Museotie 1
Savion ala-asteen koulu, Puttolantie 211
Mustankorkea Oy:n osakaskuntien virastotalot

Arviointiselostus löytyy myös internetosoitteesta www.mustankorkea.fi. Arviointiselostusta koskevat lausunnot ja mielipiteet toimitetaan Keski-Suomen ympäristökeskukselle 13.10.2006 mennessä, os. Ailakinkatu 17, 40101 Jyväskylä. Tämän jälkeen ympäristökeskus antaa selostuksesta Mustankorkea Oy:lle lausuntonsa ja ympäristövaikutusten arviointimenettely päättyy.

Lisätietoja hankkeesta antavat toimitusjohtaja Veikko Tissari, Mustankorkea Oy, puh. (014) 411 5911 sekä ympäristövaikutusten arviointimenettelystä konsultti Joonas Hokkanen, insinööritoimisto Paavo Ristola Oy, puh. (014) 620 655 ja ylitarkastaja Esa Mikkonen, Keski-Suomen ympäristökeskus, puh. 020 490 5826. Hanketta ja sen ympäristövaikutusten arviointiselostusta esitellään yleisölle:

22.8. klo 18 Kintauden koululla
29.8. klo 18 Lievestuoreen kansalaisopistolla
31.8  klo 18 Toivakan kirjastolla 
4.9.   klo 18 Oravasaaren koululla
5.9.   klo 18 Keltinmäen koululla 

Jyväskylässä 19.8. 2006

KESKI-SUOMEN YMPÄRISTÖKESKUS